P6_TA(2005)0148

Μηχανισμός αμοιβαιότητας *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (EΚ) αριθ. 539/2001 όσον αφορά τον μηχανισμό αμοιβαιότητας (COM(2004)0437 — C6-0097/2004 — 2004/0141(CNS))

(Διαδικασία διαβούλευσης)

Το Ευρωπαϊκό Κοινοβούλιο ,

- έχοντας υπόψη την πρόταση της Επιτροπής προς το Συμβούλιο (COM(2004)0437) [1],

- έχοντας υπόψη το άρθρο 62, παράγραφος 2, στοιχείο β), σημείο i), της Συνθήκης ΕΚ,

- έχοντας υπόψη το άρθρο 67 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0097/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων και τη γνωμοδότηση της Επιτροπής Εξωτερικών Υποθέσεων (A6-0065/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνδιαλλαγής, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 2

(2) Λόγω της σοβαρότητας των εν λόγω καταστάσεων μη ύπαρξης αμοιβαιότητας, αυτές θα πρέπει να γνωστοποιούνται υποχρεωτικά από το ενδιαφερόμενο κράτος μέλος ή τα ενδιαφερόμενα κράτη μέλη. Για να επιτευχθεί η εκ μέρους της οικείας τρίτης χώρας εκ νέου εφαρμογή της απαλλαγής από την υποχρέωση θεώρησης στους υπηκόους των ενδιαφερομένων κρατών μελών, πρέπει να προβλεφθεί ένας μηχανισμός μέτρων σε διάφορα επίπεδα και ποικίλης έντασης, που μπορούν να τεθούν αμέσως σε εφαρμογή. Θα πρέπει, ως εκ τούτου, η Επιτροπή να αρχίζει χωρίς καθυστέρηση διαβήματα προς την τρίτη χώρα, να υποβάλει έκθεση στο Συμβούλιο και να έχει τη δυνατότητα να προτείνει ανά πάσα στιγμή στο Συμβούλιο να λάβει προσωρινή απόφαση για επαναφορά της υποχρέωσης θεώρησης έναντι των υπηκόων της τρίτης χώρας. Η προσφυγή στη λήψη της εν λόγω προσωρινής απόφασης δεν πρέπει να αποκλείει τη δυνατότητα να μετατεθεί η τρίτη χώρα στο παράρτημα Ι του κανονισμού (ΕΚ) αριθ. 539/2001. Πρέπει επίσης να προβλεφθεί μια χρονική σύνδεση μεταξύ της έναρξης ισχύος του προσωρινού μέτρου και της ενδεχόμενης πρότασης για μετάθεση της χώρας αυτής στο παράρτημα Ι. | (2) Λόγω της σοβαρότητας των εν λόγω καταστάσεων μη ύπαρξης αμοιβαιότητας, αυτές θα πρέπει να γνωστοποιούνται υποχρεωτικά από το ενδιαφερόμενο κράτος μέλος ή τα ενδιαφερόμενα κράτη μέλη. Για να επιτευχθεί η εκ μέρους της οικείας τρίτης χώρας εκ νέου εφαρμογή της απαλλαγής από την υποχρέωση θεώρησης στους υπηκόους των ενδιαφερομένων κρατών μελών, πρέπει να προβλεφθεί ένας μηχανισμός μέτρων σε διάφορα επίπεδα και ποικίλης έντασης, που μπορούν να τεθούν αμέσως σε εφαρμογή. Θα πρέπει, ως εκ τούτου, η Επιτροπή να αρχίζει χωρίς καθυστέρηση διαβήματα προς την τρίτη χώρα, να υποβάλει έκθεση στο Ευρωπαϊκό Κοινοβούλιο και στο Συμβούλιο και να έχει τη δυνατότητα να προτείνει ανά πάσα στιγμή στο Συμβούλιο να λάβει προσωρινή απόφαση για επαναφορά της υποχρέωσης θεώρησης έναντι των υπηκόων της τρίτης χώρας. Η προσφυγή στη λήψη της εν λόγω προσωρινής απόφασης δεν πρέπει να αποκλείει τη δυνατότητα να μετατεθεί η τρίτη χώρα στο παράρτημα Ι του κανονισμού (ΕΚ) αριθ. 539/2001. Πρέπει επίσης να προβλεφθεί μια χρονική σύνδεση μεταξύ της έναρξης ισχύος του προσωρινού μέτρου και της ενδεχόμενης πρότασης για μετάθεση της χώρας αυτής στο παράρτημα Ι. Προς εξασφάλιση της διαφάνειας και του δημοκρατικού ελέγχου, το Ευρωπαϊκό Κοινοβούλιο πρέπει να τηρείται ενήμερο σχετικά με το μηχανισμό σε όλα τα στάδια και να μπορεί να γνωμοδοτεί επί ενός προσωρινού μέτρου. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 3Α (νέα)

| (3α) Η έννοια της αμοιβαιότητας πρέπει επίσης να εφαρμόζεται στους όρους και στις διαδικασίες που εισάγει μία τρίτη χώρα με αποτέλεσμα να περιορίζονται σημαντικά τα ταξίδια των υπηκόων ενός κράτους μέλους. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 5

(5) Θα πρέπει να προβλεφθεί ένα μεταβατικό καθεστώς για την περίπτωση που, κατά τον χρόνο έναρξης ισχύος του παρόντος κανονισμού, ορισμένα κράτη μέλη υπόκεινται σε υποχρέωση θεώρησης από τρίτες χώρες που περιλαμβάνονται στο παράρτημα IΙ του κανονισμού (EΚ) αριθ. 539/2001. Όσον αφορά την Ισλανδία και τη Νορβηγία, ο παρών κανονισμός αποτελεί εξέλιξη των διατάξεων του κεκτημένου του Σένγκεν, κατά την έννοια της συμφωνίας μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν, που εμπίπτουν στον τομέα που αναφέρεται στο άρθρο 1 σημείο Α της απόφασης 1999/437/EΚ της 17ης Μαΐου 1999 σχετικά με ορισμένες λεπτομέρειες εφαρμογής της εν λόγω συμφωνίας. | (5) Θα πρέπει να προβλεφθεί ένα μεταβατικό καθεστώς για την περίπτωση που, κατά τον χρόνο έναρξης ισχύος του παρόντος κανονισμού, ορισμένα κράτη μέλη υπόκεινται σε υποχρέωση θεώρησης από τρίτες χώρες που περιλαμβάνονται στο παράρτημα IΙ του κανονισμού (EΚ) αριθ. 539/2001. Προς ενίσχυση της αλληλεγγύης μεταξύ των κρατών μελών στις περιπτώσεις αυτές, η αμοιβαιότητα θα πρέπει να αποτελεί βασική αρχή των προσπάθειών της Επιτροπής για την καθιέρωση ταξιδιών χωρίς υποχρέωση θεώρησης. Όσον αφορά την Ισλανδία και τη Νορβηγία, ο παρών κανονισμός αποτελεί εξέλιξη των διατάξεων του κεκτημένου του Σένγκεν, κατά την έννοια της συμφωνίας μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν, που εμπίπτουν στον τομέα που αναφέρεται στο άρθρο 1 σημείο Α της απόφασης 1999/437/EΚ της 17ης Μαΐου 1999 σχετικά με ορισμένες λεπτομέρειες εφαρμογής της εν λόγω συμφωνίας. |

Τροπολογία 4

ΑΡΘΡΟ 1Άρθρο 1, παράγραφος 4, στοιχείο α) (κανονισμός (ΕΚ) αριθ. 539/2001)

α)εντός δέκα ημερών από την ανακοίνωση ή την εφαρμογή της εν λόγω καθιέρωσης θεώρησης από την τρίτη χώρα, το ενδιαφερόμενο κράτος μέλος την γνωστοποιεί γραπτώς στο Συμβούλιο και την Επιτροπή· η γνωστοποίηση αυτή δημοσιεύεται στην Επίσημη Εφημερίδα της Ευρωπαϊκής Ένωσης, σειρά C· | α)εντός 90 ημερών από την ανακοίνωση ή την εφαρμογή της εν λόγω καθιέρωσης θεώρησης από την τρίτη χώρα, το ενδιαφερόμενο κράτος μέλος την γνωστοποιεί γραπτώς στην Επιτροπή· η γνωστοποίηση αυτή δημοσιεύεται στην Επίσημη Εφημερίδα της Ευρωπαϊκής Ένωσης, σειρά C· |

Τροπολογία 5

ΑΡΘΡΟ 1Άρθρο 1, παράγραφος 4, στοιχείο β) (κανονισμός (ΕΚ) αριθ. 539/2001)

β)η Επιτροπή αρχίζει αμέσως διαβήματα προς τις αρχές της εν λόγω τρίτης χώρας για την επαναφορά της απαλλαγής από την υποχρέωση θεώρησης και το αργότερο εντός έξι μηνών από τη δημοσίευση της γνωστοποίησης, υποβάλλει σχετική έκθεση στο Συμβούλιο. | β)η Επιτροπή αρχίζει αμέσως διαβήματα προς τις αρχές της εν λόγω τρίτης χώρας για την επαναφορά της απαλλαγής από την υποχρέωση θεώρησης και το αργότερο εντός έξι μηνών από τη δημοσίευση της γνωστοποίησης, υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο. |

Τροπολογία 6

ΑΡΘΡΟ 1Άρθρο 1, παράγραφος 4, στοιχείο γ) (κανονισμός (ΕΚ) αριθ. 539/2001)

γ)με βάση τα συμπεράσματα της έκθεσής της, η Επιτροπή μπορεί να υποβάλει στο Συμβούλιο πρόταση λήψης προσωρινού μέτρου για την επαναφορά της υποχρέωσης θεώρησης έναντι των υπηκόων της εν λόγω τρίτης χώρας για περιορισμένο χρονικό διάστημα. Το Συμβούλιο αποφαίνεται με ειδική πλειοψηφία εντός τριών μηνών σχετικά με την πρόταση αυτή. | γ)με βάση τα συμπεράσματα της έκθεσής της, η Επιτροπή μπορεί να υποβάλει στο Συμβούλιο, το αργότερο εντός διμήνου από της ημερομηνίας υποβολής της εκθέσεως που αναφέρεται στο στοιχείο β), πρόταση λήψης προσωρινού μέτρου για την επαναφορά της υποχρέωσης θεώρησης έναντι των υπηκόων της εν λόγω τρίτης χώρας για περιορισμένο χρονικό διάστημα, την οποία το Συμβούλιο διαβιβάζει στο Ευρωπαϊκό Κοινοβούλιο. Το Συμβούλιο αποφαίνεται με ειδική πλειοψηφία εντός τριών μηνών σχετικά με την πρόταση αυτή. |

Τροπολογία 7

ΑΡΘΡΟ 1Άρθρο 1, παράγραφος 4, στοιχείο γα) (νέο) (κανονισμός (ΕΚ) αριθ. 539/2001)

| γα)εάν το Ευρωπαϊκό Κοινοβούλιο δηλώσει σε ψήφισμα που εκθέτει το σχετικό σκεπτικό ότι διαφωνεί με την πρόταση λήψης προσωρινού μέτρου για την επαναφορά της υποχρέωσης θεώρησης έναντι των υπηκόων της εν λόγω τρίτης χώρας για περιορισμένο χρονικό διάστημα, η Επιτροπή επανεξετάζει την πρόταση. Λαμβάνοντας υπόψη το ψήφισμα και εντός μηνός από της εγκρίσεώς του η Επιτροπή υποβάλλει νέα πρόταση ή συνεχίζει τη διαδικασία. Η Επιτροπή αιτιολογεί τη δράση της. |

Τροπολογία 8

ΑΡΘΡΟ 1Άρθρο 1, παράγραφος 4, στοιχείο γβ) (νέο) (κανονισμός (ΕΚ) αριθ. 539/2001)

| γβ)εάν η Επιτροπή δεν υποβάλει πρόταση λήψης προσωρινού μέτρου για την επαναφορά της υποχρέωσης θεώρησης έναντι των υπηκόων των ενδιαφερομένων τρίτων χωρών για περιορισμένο χρονικό διάστημα, αναλαμβάνει νέα προσπάθεια για την επαναφορά της απαλλαγής από την υποχρέωση θεώρησης εντός εξαμήνου από της ημερομηνίας υποβολής της εκθέσεως που αναφέρεται στο στοιχείο β), και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο. Εντός διμήνου από της υποβολής της εν λόγω εκθέσεως, η Επιτροπή υποβάλλει στο Συμβούλιο, εφόσον οι τρίτες χώρες δεν καταργούν την υποχρέωση θεώρησης, πρόταση λήψης προσωρινού μέτρου για την επαναφορά της υποχρέωσης θεώρησης έναντι των υπηκόων των εν λόγω τρίτων χωρών για περιορισμένο χρονικό διάστημα, ή πρόταση άλλου κατάλληλου μέτρου στον εξωτερικό τομέα, την οποία το Συμβούλιο διαβιβάζει στο Ευρωπαϊκό Κοινοβούλιο. Το Συμβούλιο αποφαίνεται με ειδική πλειοψηφία, εντός τριών μηνών, σχετικά με την πρόταση. Ισχύει η διαδικασία που αναφέρεται στο στοιχείο γα). |

Τροπολογία 9

ΑΡΘΡΟ 1, ΕΔΑΦΙΟ 1α (νέο)Άρθρο 7α (νέο) (κανονισμός (ΕΚ) αριθ. 539/2001)

| 1α)Προστίθεται το κάτωθι άρθρο 7α:Άρθρο 7α1. Όταν μία τρίτη χώρα εισάγει όρους ή διαδικασίες με αποτέλεσμα να περιορίζεται σημαντικά η κυκλοφορία των υπηκόων ενός κράτους μέλους ισχύουν οι κάτωθι διατάξεις:α)εντός 90 ημερών από την ανακοίνωση ή την εφαρμογή των όρων ή διαδικασιών από την τρίτη χώρα, το ενδιαφερόμενο κράτος μέλος την γνωστοποιεί γραπτώς στην Επιτροπή· η γνωστοποίηση αυτή δημοσιεύεται στην Επίσημη Εφημερίδα της Ευρωπαϊκής Ένωσης, σειρά C·β)η Επιτροπή αρχίζει αμέσως διαβήματα προς τις αρχές της εν λόγω τρίτης χώρας για να εξασφαλίσει τη μη εφαρμογή αυτών των όρων ή διαδικασιών και, το αργότερο εντός έξι μηνών από τη δημοσίευση της γνωστοποίησης, υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο·γ)με βάση τα συμπεράσματα της έκθεσής της, η Επιτροπή μπορεί να υποβάλει στο Συμβούλιο, το αργότερο εντός διμήνου από την ημερομηνία υποβολής της εκθέσεως που αναφέρεται στο στοιχείο β), πρόταση λήψης προσωρινού μέτρου για τη θέσπιση παρεμφερών όρων ή διαδικασιών έναντι των υπηκόων της εν λόγω τρίτης χώρας που ταξιδεύουν προς την Ευρωπαϊκή Ένωση, την οποία το Συμβούλιο διαβιβάζει στο Ευρωπαϊκό Κοινοβούλιο. Το Συμβούλιο αποφαίνεται με ειδική πλειοψηφία εντός τριών μηνών σχετικά με την πρόταση αυτή·δ)εάν το Ευρωπαϊκό Κοινοβούλιο δηλώσει σε ψήφισμα που εκθέτει το σχετικό σκεπτικό ότι διαφωνεί με την πρόταση λήψης προσωρινού μέτρου για τη θέσπιση παρεμφερών όρων ή διαδικασιών έναντι των υπηκόων της εν λόγω τρίτης χώρας που ταξιδεύουν προς την Ευρωπαϊκή Ένωση, η Επιτροπή επανεξετάζει την πρόταση. Λαμβάνοντας υπόψη το ψήφισμα και εντός μηνός από της εγκρίσεώς του η Επιτροπή υποβάλλει νέα πρόταση ή συνεχίζει τη διαδικασία. Η Επιτροπή αιτιολογεί τη δράση της·ε)εάν η Επιτροπή δεν υποβάλει πρόταση λήψης προσωρινού μέτρου για τη θέσπιση παρεμφερών όρων ή διαδικασιών έναντι των υπηκόων της εν λόγω τρίτης χώρας που ταξιδεύουν προς την Ευρωπαϊκή Ένωση, αναλαμβάνει νέα προσπάθεια για να εξασφαλίσει τη μη εφαρμογή των εν λόγω όρων ή διαδικασιών εντός εξαμήνου από της ημερομηνίας υποβολής της εκθέσεως που αναφέρεται στο στοιχείο β) και υποβάλλει σχετική έκθεση στο Ευρωπαϊκό Κοινοβούλιο και στο Συμβούλιο. Εντός διμήνου από της υποβολής της εν λόγω εκθέσεως, η Επιτροπή υποβάλλει στο Συμβούλιο, σε περίπτωση που η τρίτη χώρα εξακολουθεί να εφαρμόζει τους εν λόγω όρους ή τις εν λόγω διαδικασίες, πρόταση λήψης κατάλληλου μέτρου βασισμένου στην αρχή της αμοιβαιότητας, την οποία το Συμβούλιο διαβιβάζει στο Ευρωπαϊκό Κοινοβούλιο. Το Συμβούλιο λαμβάνει απόφαση, εντός τριών μηνών, με ειδική πλειοψηφία, σχετικά με την πρόταση. Ισχύει η διαδικασία που αναφέρεται στο στοιχείο δ)·στ)εάν το κρίνει αναγκαίο, η Επιτροπή μπορεί, χωρίς προηγούμενη έκθεση, να υποβάλει την πρόταση που αναφέρεται στα στοιχεία γ) και ε). Στην πρόταση αυτή εφαρμόζεται η διαδικασία που προβλέπεται στα στοιχεία γ) και δ)·ζ)σε περίπτωση που η τρίτη χώρα καταργήσει τους όρους ή τις διαδικασίες που έχουν ως συνέπεια να περιορίζεται ουσιαστικά η κυκλοφορία των υπηκόων ενός κράτους μέλους, το ενδιαφερόμενο κράτος μέλος γνωστοποιεί την εν λόγω κατάργηση στην Επιτροπή. Η γνωστοποίηση αυτή δημοσιεύεται στην Επίσημη Εφημερίδα της Ευρωπαϊκής Ένωσης, σειρά C. Κάθε προσωρινό μέτρο που έχει αποφασιστεί σύμφωνα με το στοιχείο γ) και κάθε κατάλληλο μέτρο που έχει αποφασιστεί σύμφωνα με το στοιχείο ε) λήγουν αυτομάτως από την ημερομηνία που αρχίζει να ισχύει η κατάργηση των όρων ή των διαδικασιών που έχουν ως συνέπεια να περιορίζεται σημαντικά η κυκλοφορία των υπηκόων ενός κράτους μέλους. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------